Biserica Ortodoxa din România 
În timpul lui 


Alexandru loan Cuza 


Introducere 


După Revoluţia din 1848, un eveniment de seamă în istoria țării noastre a fost unirea 
celor două principate, Moldova si Tara Românească, într-un singur stat, sub numele de 
România, punându-se astfel bazele statului român modern (1859). Acest act a fost o urmare 
firească a luptei de veacuri duse de poporul român pentru unirea într-un stat liber şi suveran. 
La realizarea unirii din 1859 şi-au adus aportul şi unii dintre sujitorii Bisericii Ortodoxe din 
Tara Românească si Moldova.! 


Dubla alegere ca domnitor a lui Alexandru loan Cuza 


Alexandru loan Cuza a fost cel care a susţinut unirea celor două principate, Moldova şi 
Tara Româneasca. Cuza a fost ales domnitor al Moldovei pe 5 ianuarie 1859 (17 ianuarie 
Gregorian) si al Țării Româneşti pe 24 ianuarie 1859 (5 februarie Gregorian). Unirea celor 
două principate româneşti, va fi acceptată de puterile europene la Congresul de la Paris, din 
data de 18 octombrie 1858. Trei ani mai târziu, unirea a fost declarată oficială la 24 ianuarie/5 
februarie 1862, numele noi ţări fiind România, iar capitala stabilindu-se la București.” 


Alegerea lui Alexandru loan Cuza de la 24 ianuarie 1859 a produs o mare surpriză in 
cercurile politice din ţările europene. Evenimentul a fost considerat atât la Paris dar si la 
Torino un succes al politicii Franței si Sardiniei in răsărit împotriva Austriei. Totodata unirea 
a dat speranţe si emigrației maghiare din apus. Marea Unire a fost considerată de Napolen III 
si de Cavour germene al unei revoluţii” iminente in Austria si „element pentru succesul 
desavarsit si grabnic al proiectelor noastre”. 


Cuza provenea dintr-o familie de boieri, nu deținea nici un fel de rang regal dar a 
primit o educaţie europeana. Aceasta l-a ajutat sa isi atraga oameni pe langa el, dintre cei mai 
de seama, care sa îi ofere sprijinul si sa ii dea cele mai bune sfaturi.Unul dintre oamenii care 1- 
au fost mereu alaturi a fost nimeni altul decat Mihail Kogalniceanu. 


1 Pr. Prof. Dr. Niculae Șerbănescu, „150 ani de la nașterea lui Alexandru loan Cuza(1820-20 martie 1970)”, în 
BOR , an.LXXXVIII, 1970, nr 3-4, p.353 

? Valeriu Stan, „Alexandru loan Cuza”, București, Editura Stiintificá și Enciclopedică, 1984, p.56 

? Dumitru Ivănescu, „Alexandru loan Cuza în conștiința posterităţii”, lași, Editura Junimea, 2001, p.102 


Unirea PrincipatelorRomane sub domnia lui Alexandru Ioan Cuza a constituit o etapa 
obligatorie in evolutia Romaniei ca stat unitar si independent. Unirea Principatelor, in 
conditiile impuse de Conventia de la Paris, a fost in primii ani infaptuita doar in persoana 
domnitorului. Cu inalta pricepere politica insa, Alexandru loan Cuza a reușit sa obtina 
recunoasterea diplomatica a Europei prin dubla sa alegere. El a fost nevoit sa lucreze o vreme 
in doua capitale, in Iasi si Bucureşti, cu doua guverne,cu doua adunări si avea divergențe cu, 
Comisia Centrala de la Focşani. 


Cuza a fost cel care a infăptuit adunarea celor două administrații sub un singur guvern, 
iar la data de 24 ianuarie 1862, s-a instalat la București.“ 


Activitatea reformatoare. Principalele reforme. 


De numele domnitorului roman se leagă o serie de reforme, care au schimbat însa fata 
României, contribuind astfel la modernizarea societății româneşti si a structurilor de stat. 


Dintre cele mai semnificative reforme infăptuite de Cuza de precizat sunt: 


1. Legea averilor mănăstirești, prin care Cuza a luat terenurile agricole controlate până atunci 
de Biserica Ortodoxă şi a împroprietărit țăranii. Până în acel moment, mai mult de un sfert din 
zonele agricole erau controlate de Biserică. 


2. Reforma Agrara, eliberând ţăranii din ultimile datorii feudale, eliberand miscarea si 
redistribuirea pamantului (1864). Sustinandu-i pe tarani, Cuza a intrat in conflict cu boierii 
conservatori. Un proiect de lege, prin care li se dadea taranilor terenul pe care muncesc a fost 
respins. Drept raspuns, onservatorii au dat o lege, prin care care oprea toate responsabilitatile 
si datoriile taranilor, dar mosierii pastrau tot pamantul. Cuza a obtinut un prebiscit pentru 
modificarea constitutiei, prin care urmarea sa obtina sufragii universale, iar puterea 
domnitorului sa fie prin emiterea de ordonante. Astfel, in anul 1863 Cuza a promulgat Legea 
Agrara, prin care taranii au primit titlul de proprietate pe terenurile pe care muncau, in timp ce 
mosierii ramaneau cu o treime din suprafata. În cazul în care nu era destul teren, boierii erau 
despágubiti din terenurile statului (confiscate de la mănăstiri). 


3. Codul Civil si Penal din 18646; 


4. Legea educatiei, stabilind educaţia publică gratuită şi obligatorie , tot în anul 1864; 


^ Valeriu Stan,op.cit., p.58 

* Stelian Izvoranu, „Sinoadele de sub regimul legilor lui Cuza”, în BOR; an. LXXVIII, nr. 7-8, 1960, p.658 
€ Ibidem, p.659 

7 Ibidem, p.659 


5. Tot acum sunt fondate cele doua Universitati: in anul 7860 Universitatea din laşi” si în 
1864 cea din Bucureşti”; 


6. Dezvoltarea unei armate moderne a Romaniei." 


Schimbări în viaţa bisericească sub Alexandru Ioan Cuza 


După realizarea Unirii Principatelor Române, deci după alegerea lui Alexandru Ioan 
Cuza ca domn în ambele Principate, în Biserică au avut loc o seamă de reforme, care au dus la 
schimbări profunde în viaţa ei. Primele schimbări s-au produs în însăşi ierarhia bisericească. 
Până la unire existau în România două scaune mitropolitane: la Bucureşti si la Iaşi, fiecare cu 
vechile eparhii sufragane: Râmnic, Buzău şi Argeș în Muntenia, Roman și Huşi în Moldova." 


La 19 iunie 1859, Guvernul a numit pe arhimandritul Dionisie Romano ca locţiitor al 
episcopului Filotei de la Buzău. În același an, Guvernul a hotarât trecerea în administrarea 
Ministerului Cultelor a averii unor mănăstiri neînchinate (Neamţ, Secu, Agapia, Văratec, 
Vorona, Bogdana etc.). În 1863 s-a petrecut același lucru si in Tara Românească. În 1860, pe 
baza unui decret domnesc, au fost transformate în biserici parohiale două mănăstiri si 31 de 
schituri din Moldova. 


În noiembrie 1864, printr-un decret domnesc, s-a înființat Episcopia Dunării de Jos", 
cu 


Sediul in Ismail (mai târziu Galaţi), pentru teritoriile din sudul Basarabiei, realipite la 
România între anii 1856-1878, încredințată arhiereului Melchisedec Ştefănescu, cu titlul de 
locțiitor. Până în 1865, majoritatea scaunelor vlădiceşti erau ocupate de „locţiitori”, excepţie 
făcând numai Mitropolia din București și Episcopia de la Râmnic. 


În cursul domniei lui Cuza s-a încrecat şi o reorganizare a învățământului teologic. 
Astfel, in 1860 s-a infiitat o Facultate de Teologie în cadrul Universităţii din laşi, având ca 
profesori pe arhiereii Filaret Scriban şi Vladimir Suhopan. A fost desființată însă în 1864. Prin 
„Legea instrucţiunii publice " din 1864, se prevedea trecerea seminariilor în grija statului. În 


8 Facultatea de Teologie a noii Universităţi și-a deschis cursurile la 26 octombrie 1860, având înscriși în cel dintâi 
an de studii 14 studenţi, iar ca profesori pe arhiereii Filaret Scriban și Vladimir Suhopan. Ceva mai târziu, 
acestora li s-a adăugat, pentru scurt timp, și arhimandritul Melchisedec Ștefănescu, cel care în anul 1860 
primise sarcina de a întocmi un „program pentru împărţirea pe ani a materiior” de învățământ de la această 
facultate. Durata acestei facultăți a fost foarte scurtă, doar 4 ani, când, din ce pricini, nu se știe încă sigur, i s-a 
suprimat bugetul, nu a mai fost prevăzută în noua lege asupra Instrucțiunii din noiembrie 1864. 

? Ibidem, p.660 

Stelian Izvoranu, op.cit., p.661 

1 Pr. Prof. Dr. Niculae Șerbănescu, „150 ani de la nasterea..., p. 385 

? Marin Popescu-Spineni, „Procesul mănăstirilor închinate. Contribuţii la istoria socială românească”, București, 
1936, p. 160. 

* Pr. lon Vicovan, „Istoria Bisericii Ortodoxe Române”, vol. Il, Editura Trinitas, lasi, 2002, p. 167 


fiecare eparhie funcționa câte un seminar de gradul I, cu patru clase, iar la București și laşi 
câte un seminar de gradul II, cu 7 clase. 


Tot in 1864, prin „Legea comunală ""*, întocmirea şi evidenţa actelor de stare civilă au 


fost trecute în sarcina primăriilor. Divorturile au fost luate din competenţa tribunalelor 
bisericeşti şi trecute pe seama tribunalelor civile. 


Spre sfârșitul anului 1864 s-a dat un decret prin care se reglementa problema 
monahismului, în sensul cá nu mai puteau fi cálugáriti decât cei cu studii teologice şi cu 
vocaţie, ca din rândul lor să se poată membrii clerului înalt. Din restul credincioşilor, puteau fi 
cálugáriti bărbații la vârsta de cel puţin 60 de ani si femeile la cel puţin 50 de ani, dar si 
aceştia numai cu anumite formalitáti. 


„Sinoadele” lui Cuza 


La 3 decembrie 1864 s-a promulgat o altă lege și anume „Decretul organic pentru 
înfiițarea unei autorități sinodale centrale”. Prin această lege se urmărea realizarea 
unificării bisericești în noul stat, căci până atunci cele două Biserici Ortodoxe, din Tara 
Românească şi Moldova, erau lipsite de o autoritate sinodală, neexistând o recunoaștere 
formală a autocefaliei din partea Patriarhiei de Constantinopol. De aceea, prin primul articol 
al acestei legi, se proclama , independenfa"'^ Bisericii Ortodoxe româneşti. Aceasta a fost 
prima legiferare oficială a autocefaliei Bisericii noastre față de Patriarhia din Constantinopol. 
Existând deci o Biserică independentă sau autocefală, în mod firesc, ea avea nevoie de un 
sinod. Ca atare, al doilea articol al legii prevedea formarea unui sinod general al Bisericii 
Ortodoxe Române, precum si câte un sinod eparhial, pentru fiecare eparhie. Sinodul general 
era format din mitropoliţii si episcopii eparhioti, din arhierei titulari români, din câte trei 
deputaţi din fiecare eparhie, aleşi de clerul de mir dintre preoții de mir sau din laicii cu studii 
teologice si din decanii Facultátilor de teologie care urmau să se înființeze la București si lași. 
Sinoadele eparhiale erau formate din chiriarhul locului, din cei trei membri aleşi penru 
sinodul general şi din rectorul seminarului eparhial respectiv. 


În atribuţiile sinodului general intrau chestiuni legislative, administrative si 
judecătoreşti, multe din ele fiind, după canoane si rânduielile bisericești, numai de competența 
ierarhiei şi nicidecum a preoţilor de mir sau a laicilor. Sinodul s-a întrunit în trei rânduri 
(1865, 1867, 1869), fără să își poată impune autoritatea fiind de la început neacceptat chiar de 
către unii din membrii săi. Se înţelege că hotarârile luate de acest sinod nu s-au aplicat, iar 
proclamarea independenţei” Bisericii noastre a dus la unele neînţelegeri cu Patriarhia 


1 Constantin Drăgușin, „Legile bisericești ale lui Cuza Vodă si lupta pentru canonicitate", S.T., an. IX, nr. 1-2, 
1975, p. 86-103. 

?5 Stelian Izvoranu, „Sinoadele de sub regimul legilor lui Cuza”, în BOR; an. LXXVIII, nr. 7-8, 1960, p.674 

1 Ibidem, p. 674 

Ecumenicá. Tulburările pricinuite de legile lui Cuza sunt cunoscute sub numele de , lupta 
pentru canonicitate”"*. 


La începutul anului 1865, Alexandru loan Cuza a acordat Mitropolitului Nifon al 
Ungrovlahiei titlul de primat al Romániei", lucru absolut necesar pentru întărirea unificării 
administraţiei bisericești din noul stat. La 11 mai 1865, s-a promulgat ,, Legea pentru numirea 
de mitropoliți si eparhioti în România ”” , prin care s-a prevăzut ca aceștia să fie numiţi direct 
de către domn, la recomandarea Consiliului de Miniştri, măsură care s-a pus în aplicare în 
aceeaşi zi, când au fost numiţi mai multi ierarhi în scaunele vacante. Înlocuirea vechilor 
rânduieli canonice de alegere a ierarhilor, cu numirea lor de către conducătorul statului, a dat 
naștere la multe nemulțumiri si proteste în rândurile clerului si credincioșilor, cunoscute sub 


numele de , lupta pentru canonicitate""'. 


Situatia Bisericii Ortodoxe din Románia si episcopilor numiti prin decret s-a rezolvat 
definitiv abia in 1872, cánd s-au pus bazele canonice ale Sfántului Sinod. 


Secularizarea averilor mánástiresti 


Dacá aceste másuri ale Guvernului lui Alexandru Ioan Cuza au dat nastere la unele 
nemulțumiri si tulburări, în schimb, o altă lege a sa a fost de mare folos țării și Bisericii. Este 
vorba de secularizarea averilor mănăstireşti”?. Se ştie că din cauza situaţiei grele în care se 
aflau Bisericile Ortodoxe de limbă greacă din Imperiul Otoman, domnii români au început, 
încă din secolul al XVI-lea, să închine unele din locaşurile ridicate si înzestrate de ei 
mănăstirilor din Muntele Athos şi Muntele Sinai sau Patriarhiei din Constantinopol, 
Alexandria, Antiohia si Ierusalim, precum si altor aşezăminte ortodoxe din Răsărit. O parte 
din veniturile acestor mănăstiri era deci hărăzită pentru întreținerea și ajutorarea clerului grec 
din Răsărit. Cu timpul, din cauza nepăsării si lăcomiei călugărilor greci, dar mai ales a 
egumenilor, care aveau în administrare mănăstirile închinate, acestea au ajuns într-o stare 
deplorabilă. Din aceste motive, în cursul secolului al XIX-lea, s-au încercat în mai multe 
rânduri măsuri de îndreptare, dar fără succes. Problema a putut fi rezolvată definitiv, abia în 
timpul domniei lui Alexandru loan Cuza. Astfel, în tot cursul anului 1863 s-au luat diferite 
măsuri împotriva egumenilor și călugărilor greci: interzicerea săvârșirii slujbelor în grecește, 
cu excepția a trei biserici în toată tara, destituiri de egumeni acuzaţi de felurite abateri, 
interzicerea tăierii pădurilor mănăstirești, dispoziţia ca încasarea veniturilor mănăstirilor să o 
facă statul. Se înţelege cá în fata atâtor măsuri energice, care loveau grav în interesele bănești 
ale Locurilor Sfinte, acestea nu puteau rămâne nepăsătoare. Dar toate protestele lor au rămas 
fără nici o urmare. La 13/25 decembrie 1863, Guvernul lui Cuza, condus de Mihail 


18 Constantin Drăgușeni, op.cit., p. 97 

? Constantin Drăgușeni, „Legile bisericești ale lui Cuza Vodă și lupta..., p. 102 

? Ibidem, p. 103 

Kogálniceanu, ministru al Cultelor fiind scriitorul Dimitrie Bolintineanu, a depus in Camera 
Deputatilor un proiect, prin care se hotára secularizarea tuturor averilor mánástiresti, fie 
închinate, fie neinchinate. Proiectul a fost admis cu mare entuziasm în aceeaşi zi. Prin aceeaşi 
lege, egumenii greci mai erau indatorati să restituie statului toate obiectele de artă si 
documentele mănăstirior. 


În felul acesta a intrat în patrimoniu statului un sfert din întreg teritoriul țării, stăpânit 
până atunci în cea mai mare parte de străini. Legea secularizării a produs o mulțumire 
generală în întreaga ţară, înlăturându-se stăpânirea si abuzurile unor străini, reusindu-se ca in 
anul următor să se facă împroprietărirea ţăranilor clăcași. Trebuie amintit că prin reforma 
agrară din 1864 s-au dat şi bisericilor parohiale câte 8,5 ha de pământ, acolo unde era cu 
putință. 


Sfârşitul domniei. 


Reformele drastice impuse de el pentru a duce la România secolului XIX european i- 
au înstrăinat pe aliaţii săi. Problemele financiare, scandalurile legate de amanta sa precum și 
nemulțumirea populară au declanşat o revoluţie. 


Cuza, în aceste împrejurări a fost forțat să abdice de către aşa-zisa "Monstruoasa 
coalitie"?, formată de conservatori si liberali radicali. La 22 februarie 1866, la ora 4 dimineaţa 
o bandă de militari a intrat în palat şi l-a forțat pe domnitor să îşi semneze abdicarea. A doua 
zi acesta a fost dus peste hotare. Alexandru loan Cuza şi-a petrecut restul vieţii în exil, in 
Paris, Viena si Weis Baden, iar în anul 1873, la Heidelberg se stinge din viaţă. 


Prinţul Carol de Hohenzollern-Sigmaringen a fost proclamat regele Carol I al 
României pe 26 martie 1866.” 


În scurta sa domnie de 7 ani, Alexandru loan Cuza a creat condiţii favorabile pentru 
evenimentele de mai târziu, îndeosebi obținerea independenţei de stat dupa războiul din 1877. 
El a fost cel care a deschis drumul spre o Românie modernă, si a dus la creşterea conștiinței 
de sine a poporului român, care au realizat mai apoi Unirea din 1918. 


Domnia lui Cuza, pe bună dreptate, trebuie privită azi cu și mai multă considerație, căci el a 
fost un mare patriot şi un deschizător de drumuri, făuritorul, de fapt, al istoriei naţionale, în 
momentele ei cruciale. 


? Dumitru Ivănescu, „Alexandru loan Cuza în conștiința posterităţii... p. 132 
Dumitru Ivănescu, op. Cit., p 135 


Concluzii 


Analizând legile care reglementau problemele bisericești date de domnitorul 
Alexandru loan Cuza, constatăm că ele erau foarte progresiste pentru acel timp, fiind cerute 
de însăşi schimbările adânci petrecute în viața țării. Numirea ierarhilor prin decret nu era ceva 
nou, căci în trecut au fost cazuri când domnii țării puneau în scaunele vládicesti pe cei care îi 
considerau vrednici. Legea pentru obligativitatea limbii române în toate bisericile țării, grija 
pentru seminarii şi pentru starea materială a clerului, înființarea noii Episcopii a Dunării de 
Jos, arată că domnul Unirii avea cele mai bune sentimente faţă de Biserică. În ce priveşte 
secularizarea averilor mănăstirești, aceasta se înscrie prin marile înfăptuiri ale domniei lui 
Alexandru loan Cuza, cu urmări binefăcătoare şi pentru Biserică, dar mai ales pentru ţară si 
cetăţenii ei. 


Alexandru Ioan Cuza a simbolizat “renașterea României" şi "conștiința naţională”. 


El era gata în orice moment să îşi sacrifice tronul, persoana sa, numai să-şi apere tara de orice 
pericol; numele lui e bine cuvântat de trei milioane de locuitori pe care i-a făcut cetăţeni. "Nu 
gresealele lui l-au răsturnat pe Cuza, ci faptele [lui] cele mari; aceste fapte mari sunt 


nepieritoare'"". 


% Ibidem, p. 141 
? Ibidem, p. 142 
?' Pr. Prof. Dr. Niculae Șerbănescu, „150 ani de la nasterea..., p. 394 

